CENTAR ZA PRUŽANJE USLUGA U ZAJEDNICI TIĆ RIJEKA

Beli Kamik 11

51000 Rijeka

KLASA: 112-01/24-02/1

URBROJ:2170-1-26-24-1

Rijeka, 26.01.2024.

Ravnatelj Centra za pružanje usluga u zajednici Tić Rijeka, sukladno članku 6. Pravilnika o radu Centra za pružanje usluga u zajednici Tić Rijeka, objavljuje

N A T J E Č A J

za prijam u radni odnos na određeno vrijeme (zamjena) na radno mjesto

ODGAJATELJ

Uvjeti radnog mjesta:

- završen specijalistički diplomski stručni studij ili preddiplomski i/ili diplomski stručni studij ili preddiplomski i /ili diplomski sveučilišni studij odnosno integrirani preddiplomski i diplomski sveučilišni studij socijalnog rada, socijalne politike, psihologije, socijalne pedagogije, edukacijske rehabilitacije, logopedije, sociologije, filozofije, kineziologije, pedagogije, politologije, fonetike, teologije, ranog i predškolskog odgoja i obrazovanja, radne terapije ili završen studij odgovarajuće vrste za rad na radnom mjestu učitelja ili nastavnika u Republici Hrvatskoj ili mu je priznata inozemna stručna kvalifikacija za obavljanje regulirane profesije u skladu s propisima kojima se regulira djelatnost socijalnog rada i odobrenje za rad nadležne komore, odnosno za neregulirane profesije priznata inozemna stručna kvalifikacija u skladu s propisima kojima se uređuje način i postupci vrednovanja inozemnih obrazovnih kvalifikacija.

Kandidati su, uz prijavu na natječaj, obvezni priložiti dokaze o ispunjavanju uvjeta iz natječaja:

- životopis,

- dokaz o hrvatskom državljanstvu (preslika osobne iskaznice ili domovnice),

- dokaz o stručnoj spremi (preslika diplome),

- dokaz o ukupnom radnom iskustvu (ispis elektroničkog zapisa o radno pravnom statusu / e-radna knjižica koja se vodi pri Hrvatskom zavodu za mirovinsko osiguranje)

- uvjerenje suda o nekažnjavanju (ne starije od tri mjeseca )

Na natječaj se mogu javiti osobe oba spola.

Ne može se primiti u radni odnos osoba za koju postoje zapreke za zasnivanje radnog odnosa sukladno članku 261. Zakona.

Prije sklapanja ugovora o radu s odabranim/om kandidatom/kinjom, poslodavac će po službenoj dužnosti pribaviti dokaz da ista nije osuđena za kaznena djela ili za prekršaj iz članka 261. Zakona, te da se protiv nje pred nadležnim sudom ne vodi postupak iz stavka 1. točke 4. ovoga članka.

Kandidat koji je stekao inozemnu kvalifikaciju dužan je uz prijavu na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti školskih svjedodžbi i diploma („Narodne novine“ broj 57/96 i 21/00) i rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju i vrednovanju inozemnih obrazovnih kvalifikacija („Narodne novine „ broj 158/03, 198/03, 138/06 i 45/11) te u skladu s Zakonom reguliranim profesijama i priznavanju inozemnih stručnih kvalifikacija („Narodne novine“ broj 82/15) rješenje MZO-a o priznavanju inozemne stručne kvalifikacije radi pristupa reguliranoj profesiji. Navedene isprave dostavljaju se u neovjerenoj preslici, a prije sklapanja ugovora o radu odabrani/a kandidat/kinja dužan/je sve navedene isprave dostaviti u izvorniku ili ovjerenoj preslici.

Osobe koje prema posebnim propisima ostvaruju pravo prednosti pri zapošljavanju imaju prednost u odnosu na ostale kandidate samo pod jednakim uvjetima. Osoba koja se u prijavi pozove na to pravo obvezna je priložiti odgovarajuće isprave kao dokaz o statusu te druge dokaze sukladno posebnom zakonu kojim je određeno to pravo. Osoba koja se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19 i 84/21), dužna je, osim dokaza o ispunjavanju traženih uvjeta natječaja, dostaviti i dokaze iz članka 103. Zakona o hrvatskim braniteljima iz Domovinskog rata i članovima njihovih obitelji. Dokazi potrebni za ostvarivanje prava prednosti pri zapošljavanju objavljeni su na sljedećoj poveznici: popis dokaza za ostvarivanje prava pri zapoŠljavanju.pdf (gov.hr)

Osoba koja se poziva na pravo prednosti pri zapošljavanju u skladu s člankom 47. Zakona o civilnim stradalnicima iz Domovinskog rata („Narodne novine“ broj 84/21), dužna je, osim dokaza o ispunjavanju traženih uvjeta natječaja, dostaviti i dokaze iz članka 49. Zakona o civilnim stradalnicima iz Domovinskog rata. Dokazi potrebni za ostvarivanje prava prednosti pri zapošljavanju objavljeni su na sljedećoj poveznici: popis dokaza za ostvarivanje prava prednosti pri zapošljavanju- Zakon o civilnim stradalnicima iz DR.pdf (gov.hr)

Osoba koja se poziva na pravo prednosti pri zapošljavanju na temelju Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/8 i 32/20), dužna je, osim dokaza o ispunjavanju traženih uvjeta natječaja, dostaviti i dokaz o invaliditetu (javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom) te akt iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.). Za kandidate prijavljene na oglas koji su dostavili potpune prijave na oglas i koji ispunjavaju formalne uvjete oglasa, provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi prethodnoj provjeri znanja i sposobnosti, smatrat će se da je povukao prijavu na oglas.

**Prijave na natječaj s dokazima o ispunjavanju propisanih uvjeta dostavljaju se u roku od osam dana od dana objave natječaja na adresu: CENTAR ZA PRUŽANJE USLUGA U ZAJEDNICI TIĆ RIJEKA, Beli Kamik 11, Rijeka, s naznakom "NATJEČAJ ZA RADNO MJESTO - ODGAJATELJ".**

Prijave na natječaj podnose zatvorenoj omotnici neposredno ili preporučenom poštanskom pošiljkom.

Nepotpune i nepravodobne prijave neće se razmatrati.

Urednom prijavom smatra se prijava u zatvorenoj omotnici, koja sadrži sve podatke i priloge navedene u natječaju.

Prijave se podnose zatvorenoj omotnici neposredno ili preporučenom poštanskom pošiljkom na adresu Centra Tić Rijeka.

Datumom prijave smatra se dan primitka ako je prijava podnijeta osobno, odnosno datum poštanskog žiga ukoliko je predana preporučenom pošiljkom.

S kandidatima koji ispunjavaju sve propisane uvjete iz natječaja i čije su prijave potpune i pravovremene, provesti će se razgovor (intervju).

U slučaju da se pozvani kandidat/kinja ne odazove razgovoru, smatrat će se da je odustala od prijave, a s istom će se postupati kao da nije ni podnesena.

Podnošenjem prijave na natječaj kandidati su suglasni da Centar Tić Rijeka kao voditelj zbirke osobnih podataka može prikupljati, koristiti i dalje obrađivati njihove osobne podatke isključivo u svrhu provedbe natječajnog postupka sukladno propisima koji uređuju zaštitu osobnih podataka.

O rezultatima izbora po ovom natječaju kandidati će biti obaviješteni u roku do 30 dana od dana isteka roka za podnošenje prijave, putem obavijesti na mrežnim stranicama centra Tić Rijeka.

Obavijest se smatra dostavljenom istekom roka od 8 dana od objave na mrežnoj stranici Centra Tić Rijeka https://www.tic-za-djecu.hr/katalog-informacija/natjecaji/

 Centar Tić Rijeka zadržava pravo poništiti ovaj natječaj, odnosno ne donijeti Odluku o izboru kandidata, bez obveze obrazlaganja svoje odluke i bez ikakve odgovornosti prema kandidatima.

 Ravnatelj

Centra za pružanje usluga u zajednici Tić Rijeka

 Dario Kulišić, prof.psih. univ.spec.oec.